Magic Johnson

Earvin „Magic“ Johnson, jaunesnysis (g. 1959 m. rugpjūčio 14 d.) – vienas geriausių visų laikų pasaulio krepšininkų, daugkartinis NBA čempionas, bei daug kartų naudingiausias NBA žaidėjas.

Profesionalo karjerą M. Džonsonas pradėjo 1979 m., kai pirmu šaukimu NBA naujokų biržoje jį pasirinko Los Angeles Lakers, šioje komandoje krepšininkas ir pasiekė didžiausias savo pergales. NBA jis žaidė iki 1991 m., po to baigė karjerą, vėliau į aikštę dar išbėgo 1996 m.

1991 m. lapkritį Medžikas visus šokiravo savo pranešimu, kad jis yra ŽIV viruso nešiotojas, po to jis iškart baigė karjerą. Tačiau jis grįžo ir žaidė Visų žvaigždžių mače, kuriame buvo pripažintas naudingiausiu žaidėju. 1992 m. jis buvo pakviestas į JAV vyrų krepšinio rinktinę, su kuria 1992 m. Barselonoje tapo olimpiniu čempionu.

 Apdovanojimai 
 Triskart NBA naudingiausias žaidėjas
 Penkiskart NBA čempionas
 Triskart NBA finalo naudingiausias žaidėjas.
 Dvylika kartų dalyvavo visų žvaigždžių mačuose.
 Dukart naudingiausias Visų žvaigždžių mačo dalyvis.
 1992 metų Olimpinis čempionas.

 Nuorodos 
  Oficiali Magic Johnson svetainė 

Kategorija:JAV krepšininkai
Kategorija:JAV olimpiečiai